Offentliggjøring av informasjon om godtgjørelse til ansatte i AlphaSpar AS - 2023

Godtgjørelse til ansatte har fulgt godtgjørelsespolicyen og er godkjent av styret i 2024. Den er i overenstemmelse med forskrift om godtgjørelsesordninger i finansinstitusjoner, verdipapirforetak og forvaltningsselskaper for verdipapirfond, rundskriv 15/2014, samt artikkel 16, 23 og 24 i direktiv 2014/65/EU.

Godtgjørelsespolicy regulerer godtgjørelse til styremedlemmer, ledende ansatte, personer med kontrollansvar og øvrige ansatte.

Alphaspar AS har besluttet at følgende ansatte anses som ledende:

1. Styremedlemmer
2. Daglig leder
3. Investeringsdirektør / fillialleder Oslo
4. Leder investeringsrådgiving

Godtgjørelse til styremedlemmer består av et fast honorar fastsatt av generalforsamling.

Godtgjørelse til daglig leder, investeringsdirektør/ filialleder Oslo og leder investeringsrådgiving er fast lønn. Variabel godtgjørelse er utbetaling av prestasjonsbasert bonus opparbeidet før 2023. Prestasjonsbasert bonus kan ikke utgjøre mer enn 200 prosent av den faste lønnen. Minst halvparten av bonusen holdes tilbake og utbetales i form av kontanter. Utbetalinger gjennomføres slik at 3/6 utbetales første året og 1/6 i hvert av de påfølgende tre år. Grunnlag for variabel godtgjørelse knyttet til foretakets resultater er en periode på to år.

Leder for Compliance mottar godtgjørelse som består av fast lønn.

Øvrige ansatte mottar godtgjørelse som består av fast lønn og eventuell bonus.

**Ytelser i 2023**

|  |  |  |  |  |
| --- | --- | --- | --- | --- |
|  | **Fast lønn** | **Variabel godtgjørelse** | **Pensjon** | **Andre ytelser** |
| **Styremedlemmer** | 460 000 | 0 | 0 | 0 |
| **Daglig leder** | 1 289 350 | 666 527 | 25 085 | 4 392 |
| **Ledende ansatte** | 2 700 960 | 1 573 874 | 44 356 | 8 784 |
|  |  |  |  |  |
| **Øvrige ansatte** | 7 117 700 | 2 282 796 | 142 354 | 43 920 |